CELEX: 52007PC0480
Language: lv
Date: 2007-08-22
Title: Priekšlikums Eiropas Parlamenta un Padomes lēmums par sistēmu atlasi mobilo satelītsakaru pakalpojumu (MSP) nodrošināšanai un atļauju piešķiršanu šīm sistēmām

Svarīgs juridisks paziņojums

|

52007PC0480

Priekšlikums Eiropas Parlamenta un Padomes lēmums par sistēmu atlasi mobilo satelītsakaru pakalpojumu (MSP) nodrošināšanai un atļauju piešķiršanu šīm sistēmām  /* COM/2007/0480 galīgā redakcija - COD 2007/0174 */  

	[pic] | EIROPAS KOPIENU KOMISIJA |Briselē, 22.8.2007COM(2007) 480 galīgā redakcija2007/0174 (COD)PriekšlikumsEIROPAS PARLAMENTA UN PADOMES LĒMUMSpar sistēmu atlasi mobilo satelītsakaru pakalpojumu (MSP) nodrošināšanai un atļauju piešķiršanu šīm sistēmām(iesniegusi Komisija)PASKAIDROJUMA RAKSTSPRIEKšLIKUMA KONTEKSTS |110 | Priekšlikuma pamatojums un mērķi ES elektronisko sakaru jomas reglamentācijas mērķis ir veicināt konkurenci, cita starpā, atbalstot radiofrekvenču un numuru resursu efektīvu izmantošanu un nodrošinot to efektīvu pārvaldību, kā arī veicināt iekšējā tirgus attīstību, cita starpā, likvidējot palikušos šķēršļus attiecīgo tīklu un pakalpojumu attīstībai, nodrošinot, ka līdzīgos apstākļos nepastāv diskriminācija, un veicinot Eiropas tīklu izveidi un attīstību un Viseiropas pakalpojumu savstarpēju savietojamību (Pamatdirektīvas 2002/21/EK 8. pants). Satelītsakari pēc savas būtības darbojas pāri valstu robežām, un tāpēc uz tiem ir attiecināms drīzāk starptautisks vai reģionāls regulējums, nekā tikai valsts noteikts regulējums. Pašreizējos Starptautiskās elektrosakaru savienības (ITU) noteikumos paredzētas satelītu radiofrekvenču koordinācijas procedūras, kas ļauj kontrolēt kaitīgus traucējumus, bet neattiecas uz atlases vai atļauju piešķiršanas jautājumiem. Turklāt saskaņā ar ES noteikto regulējumu elektronisko sakaru jomā satelītsakaru operatoru atlase notiek valsts mērogā. Tomēr, dažādās dalībvalstīs pieņemot atšķirīgus risinājumus mobilo satelītsakaru sistēmu atlasei un atļauju piešķiršanai tām, mobilo satelītsakaru sistēmu vajadzībām nevarētu izmantot visas Eiropas mēroga pārklājuma sniegtās priekšrocības, un pieejamā radiofrekvenču spektra izmantošana kļūtu neefektīva, jo īpaši ņemot vērā satelītsakaru sistēmām raksturīgo spēju vienlaicīgi nosegt lielu Eiropas un ES dalībvalstu daļu un relatīvi ierobežoto radiofrekvenču spektra apjomu, kas ir pieejams šāda veida sakariem. Tāpēc šajā priekšlikumā ir noteikta Kopienas procedūra mobilo satelītsakaru sistēmu operatoru kopīgai atlasei Kopienas mērogā, kā arī noteikumi par valsts iestāžu koordinētu atļauju piešķiršanu atlasē izraudzītajiem operatoriem, ļaujot tiem izmantot radiofrekvenču spektru šādu sistēmu darbības nodrošināšanai Kopienā. |120 | Vispārīgais konteksts Ņemot vērā tehnoloģiju un tirgus attīstību, Eiropas Komisija 2007. gada 14. februārī pieņēma Lēmumu 2007/98/EK, ar ko 2 GHz radiofrekvenču joslas (1980-2010 MHz un 2170-2200 MHz) tika atvēlētas mobilo satelītsakaru pakalpojumu (MSP) sistēmām, lai tām nodrošinātu harmonizēta radiofrekvenču spektra pieejamību visās dalībvalstīs. Tomēr šis lēmums neattiecas uz operatoru atlases un atļauju piešķiršanas kārtību. Pēc radiofrekvenču spektra atvēlēšanas ar šo priekšlikumu izveido tiesisko regulējumu koordinētam atlases un atļauju piešķiršanas procesam ES mērogā, lai nodrošinātu iespēju MSP sistēmām praksē izmantot 2 GHz radiofrekvenču joslu un lai īstenotu iekšējā tirgus mērķus elektronisko sakaru jomā. Ja nebūtu šīs papildu iniciatīvas par atlasi un atļauju piešķiršanu, pasākumus 2 GHz radiofrekvenču joslas izmantošanai katra dalībvalsts veiktu atsevišķi. Iespējams, ka dažādās dalībvalstīs tiktu izraudzīti atšķirīgi mobilo satelītsakaru sistēmu operatori, kas ne tikai neļautu šiem operatoriem sniegt pakalpojumus, izmantojot visas Eiropas mēroga pārklājumu, un radītu sadrumstalotību iekšējā tirgū, bet arī varētu radīt sarežģītas situācijas attiecībā uz kaitīgiem traucējumiem. |130 | Spēkā esošie noteikumi priekšlikuma jomā Priekšlikuma juridiskais pamatojums ir noteikts EK reglamentējošos noteikumos par elektroniskajiem sakariem un jo īpaši Pamatdirektīvā 2002/21/EK un Atļauju izsniegšanas direktīvā 2002/20/EK. Atļauju izsniegšanas direktīvas 8. pantā noteikts, ka uzņēmumu atlase un radiofrekvenču piešķiršana var notikt tikai saskaņā ar starptautiskiem nolīgumiem (un Kopienas noteikumiem). Tomēr faktiski paļauties uz starptautiskajiem nolīgumiem nevar, jo mobilo satelītsakaru operatoru atlasei un atļauju piešķiršanai jānotiek salīdzinoši strauji. Tāpēc ierosinātajā lēmumā ir noteikta jauna īpaša sistēma saskaņotam atlases un atļauju piešķiršanas procesam Kopienas mērogā, kas attieksies tikai uz 2 GHz radiofrekvenču joslu un mobilajiem satelītsakariem. |140 | Atbilstība pārējiem ES politikas virzieniem un mērķiem Priekšlikums atbilst atjaunotajai Lisabonas stratēģijai par izaugsmes un nodarbinātības veicināšanu ar lielākas konkurētspējas palīdzību un ar to saistītajai Komisijas iniciatīvai i2010. Izplatījuma izmantošanas un attiecīgo lietojumu tirgus apjoms pasaulē ir 90 miljardi euro, un tā izaugsme ir 7 % gadā. Apgrozījums Eiropas rūpniecībā izplatījuma izmantošanas vajadzībām 2005. gadā bija 4,4 miljardi euro, un tajā bija nodarbināti 28 000 strādājošo. Izplatījuma izmantošanas nozare Eiropā aptver 40 % no satelītsakaru sistēmu būves, palaišanas un ar to palīdzību nodrošināto pakalpojumu pasaules tirgus. Eiropā atrodas trīs no pieciem pasaulē lielākajiem satelītsakaru sistēmu operatoriem. Satelītsakari veido 40 % no pašreizējiem ieņēmumiem, ko dod izplatījuma izmantošanas nozare Eiropā. Efektīvai un saskaņotai radiofrekvenču spektra izmantošanai ir būtiska nozīme elektronisko sakaru pakalpojumu attīstībā, un tā var palīdzēt Eiropas Kopienai veicināt izaugsmi, konkurētspēju un nodarbinātību. Sagaidāms, ka komercapjomos sniegti mobilo satelītsakaru pakalpojumi veicinās jauninājumus, nodrošinās lielāku pielāgojamību un pavērs plašākas pakalpojumu izvēles iespējas Eiropas patērētājiem. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |211 | Apspriešanās metodes, galvenās mērķnozares un vispārīgs respondentu raksturojums Ierosinātie pamatnoteikumi par mobilo satelītsakaru pakalpojumu sniedzēju atlasi un atļauju piešķiršanu tiem tika nodoti sabiedriskai apspriešanai, kas ilga no 2007. gada 30. marta līdz 30. maijam un bija paredzēta visām ieinteresētajām personām. Tie bija publicēti Komisijas tīmekļa vietnē, kā arī tos publicēja ES dalībvalstu valsts iestādes. Galvenie respondenti bija satelītsakaru nozares pārstāvji (gan no ES, gan no valstīm ārpus tās), telesakaru operatori, kas neizmanto satelītsakaru sistēmas (jo īpaši mobilo sakaru operatori), dažu dalībvalstu ministrijas vai valsts regulatori un Eiropas Kosmosa aģentūra. To atbildes ir publicētas Komisijas tīmekļa vietnē. |212 | Atbilžu kopsavilkums un tas, kā tās ņemtas vērā Apspriešanās gaitā ieinteresētās personas, dalībvalstis un potenciālie pretendenti pauda visaptverošu atbalstu Kopienas līmenī koordinētai visas Eiropas mēroga mobilo satelītsakaru operatoru atlasei un atļauju piešķiršanai. Daudzi respondenti atbalstīja arī Komisijas ierosinātās atlases metodes un kritērijus. Par dažām sīki izstrādātām prasībām attiecībā uz atlases metodēm un kritērijiem tika izteikti atšķirīgi viedokļi, kas bieži vien atspoguļoja respondentu īpašās intereses. Šādi jautājumi tiks izskatīti ar komitoloģijas procedūras palīdzību priekšlikuma īstenošanas gaitā. Kaut arī dažas ieinteresētās personas lūdza, lai valstu mērogā tiktu atļauta lielāka pielāgojamība, jo īpaši attiecībā uz valsts atļauju piešķiršanas laiku, citi respondenti aicināja ciešāk saskaņot valstu procedūras atļauju piešķiršanai. Komisija uzskata, ka priekšlikumā ir samērīgi līdzsvarota vajadzība visā ES nodrošināt saskaņotu un sinhronu atļauju piešķiršanu, no vienas puses, un nodrošināt valstu attiecīgo apstākļu un noteikumu ievērošanu, no otras puses. |213 | No 2007. gada 30. marta līdz 2007. gada 30. maijam internetā notika atklāta apspriešana. Komisija saņēma 35 atbildes. Rezultāti ir pieejami http://ec.eiropa.eu/information_society/policy/radio_spectrum/ongoing_consult/2ghz_mss_comments/index_en.htm. |Ekspertu atzinumu pieprasīšana un izmantošana |221 | Zinātnes nozares un specializācijas jomas Harmonizēti tehniskie nosacījumi un reglamentējoši jautājumi, kas attiecas uz mobilo satelītsakaru pakalpojumu sniedzēju atlasi darbam 2 GHz radiofrekvenču joslā un atļauju piešķiršanu tiem Kopienā. |222 | Izmantotās metodes Tehnisko nosacījumu analīze un ziņošana, pamatojoties uz Radiofrekvenču spektra lēmumā 676/2002/EK noteiktajām pilnvarām, regulāras tikšanās ar valstu ekspertiem reglamentējošo jautājumu jomā un sabiedriskā apspriešana. |223 | Galvenās organizācijas un eksperti, no kuriem pieprasīja atzinumus Eiropas Pasta un telesakaru administrāciju konference (CEPT), dalībvalstu iestāžu eksperti neformālajā MSP ekspertu grupā un Komunikāciju komitejas (COCOM) darba grupā par atļauju piešķiršanu un lietošanas tiesībām, citi Komisijas departamenti, kas nodarbojas ar reglamentējošiem jautājumiem. |2249 | Saņemto un izmantoto atzinumu kopsavilkums Potenciāli nopietni riski ar neatgriezeniskām sekām nav minēti. |225 | No tehnisko nosacījumu viedokļa sistēmu, kas spēj nodrošināt mobilo satelītsakaru pakalpojumus, un sistēmu, kas nodrošina tikai zemes mobilo sakaru pakalpojumus, līdzāspastāvēšana vienā radiofrekvenču spektrā vienā ģeogrāfiskajā apgabalā nav iespējama bez kaitīgiem traucējumiem. Tāpēc radiofrekvenču spektra sadalījumā mobilo satelītsakaru dienests jānosaka par primāro. No reglamentācijas viedokļa atlasi vēlams veikt pēc starpposma novērtējuma, kam seko salīdzinošas atlases procedūra. Tika uzsvērts, ka ir svarīga ātra virzība reglamentējošo jautājumu risināšanā. |226 | Ekspertu atzinumu publiskošanai izmantotie līdzekļi CEPT ziņojums ir publiski pieejams Komisijas tīmekļa vietnē: http://ec.eiropa.eu/information_society/policy/radio_spectrum/activities/rsc_work/meetings_2006/index_en.htm. CEPT organizēja arī sava ziņojuma un 2006. gada 1. decembrī pieņemtā Lēmuma ECC/DEC/(06)09 projekta sabiedrisko apspriešanu. Vairāki ziņojumi par reglamentējošajiem jautājumiem ir publiski pieejami Komisijas tīmekļa vietnē: http://ec.eiropa.eu/information_society/policy/radio_spectrum/by_topics/mss/index_en.htm. Sabiedriskajā apspriešanā izteiktie respondentu viedokļi kopumā ir pieejami Komisijas tīmekļa vietnē: http://ec.eiropa.eu/information_society/ policy/radio_spectrum/ongoing_consult/2ghz_mss_comments/index_en.htm. |230 | Ietekmes novērtējums Ja darbība netiktu veikta, dalībvalstis piešķirtu radiofrekvenču spektra izmantošanas tiesības atšķirīgām satelītsakaru sistēmām, kas radītu šādas sekas: šķēršļi MSP iekšējam tirgum visas Eiropas mērogā netiktu novērsti; visas Eiropas pārklājums, kas ir būtiski svarīgs, sniedzot šādus pakalpojumus, tiktu ievērojami apdraudēts; ar traucējumiem saistītais risks būtu maksimāls. Pašreizējos apstākļos atlases un atļauju piešķiršanas mehānisms, ar kuru Komisija ar komitejas palīdzību saskaņotā veidā izraugās satelītsakaru operatorus un katram operatoram noteiktās radiofrekvenču spektra joslas, ir piemērots veids, kā nodrošināt efektīvu radiofrekvenču spektra sadalījumu Kopienā. Paturot prātā skaidri izteikto pieprasījumu pēc radiofrekvenču spektra šajās joslās, šis mehānisms nodrošina arī pareizo līdzsvaru starp pārrobežu jautājumu saskaņotību un rīcības ātrumu. |PRIEKšLIKUMA JURIDISKIE ASPEKTI |305 | Ierosināto pasākumu kopsavilkums Ierosinātais lēmums nodrošinātu tiesisko regulējumu mobilo satelītsakaru pakalpojumu sniedzēju atlasei un attiecīgo atļauju piešķiršanai. Šāda atlase būtu jāveic, ņemot vērā vispārējos mērķus un saskaņā ar priekšlikumā izklāstīto konkurētspējīgas atlases procedūru. Tajā tiktu iesaistīta Komisija, kurai palīdzētu Komunikāciju komiteja. Atļauja (radiofrekvenču spektra izmantošanas tiesības) izraudzītajiem operatoriem tiktu piešķirta valsts mērogā, ievērojot priekšlikumā noteiktos obligātos harmonizētos nosacījumus. |310 | Juridiskais pamats Eiropas Kopienas dibināšanas līguma 95. pants |320 | Subsidiaritātes princips Subsidiaritātes principu piemēro, ciktāl priekšlikums nav Kopienas ekskluzīvā kompetencē. |Dalībvalstis nevar atbilstoši īstenot priekšlikuma mērķus šādu iemeslu dēļ. |321 | Ja operatorus izraudzīsies un atļaujas tiem piešķirs valsts mērogā saskaņā ar pašreizējo ES regulējumu elektronisko sakaru jomā, iespējams, ka radiofrekvenču spektra ierobežotās pieejamības dēļ mobilo satelītsakaru gadījumā būs jāizraugās ierobežots satelītsakaru operatoru skaits. Turklāt satelītsakari darbojas pāri valstu robežām, tāpēc to pārvaldību ir labāk veikt ar Kopienas mēroga pasākumiem, nevis tikai ar valsts mēroga regulējuma palīdzību. Satelītsakaru pakalpojumi visas Eiropas mērogā ir svarīgs iekšējā tirgus elements un varētu sniegt ievērojamu ieguldījumu ES mērķu sasniegšanā. |323 | Ja viena un tā paša radiofrekvenču spektra izmantošanas tiesības tiks piešķirtas dažādiem satelītsakaru operatoriem dažādās dalībvalstīs, tad satelīti nevarēs darboties atbilstoši to būtībai, kas paredz, ka tiek aptverts ievērojams skaits valstu; radīsies satelītsakaru tirgus sadrumstalotības risks, un netiks izmantotas satelītiem pēc būtības piemītošās priekšrocības salīdzinājumā ar citiem sakaru līdzekļiem. Pakalpojumu mobilais raksturs arī nozīmē, ka pilsoņiem, kas ceļo pa ES, ir jāgūst labums no šādu pakalpojumu pieejamības visā ES. |Ar Kopienas rīcību šā priekšlikuma mērķus varēs īstenot labāk šādu iemeslu dēļ. |324 | ES mēroga rīcības ietekme un apjoms nodrošinātu to, ka tiktu izraudzīti tie paši operatori visai ES un katrā dalībvalstī konkrētam satelītsakaru operatoram tiktu piešķirts tas pats radiofrekvenču spektrs. Tas ļautu izraudzītajiem operatoriem sniegt mobilo satelītsakaru pakalpojumus visas Eiropas mērogā, izmantojot visas satelītsakaru sniegtās priekšrocības. To nevar panākt ar valsts mēroga pasākumiem. |325 | Viens vienots saistošs lēmums, ar ko tiek izraudzīti operatori, kuriem katrā dalībvalstī tiek piešķirts viens un tas pats radiofrekvenču spektrs, ir visefektīvākais veids, kā nodrošināt mobilo satelītsakaru sistēmu saskaņotu ieviešanu ES. |327 | Centralizēta lēmumu pieņemšana attieksies tikai uz to operatoru atlasi, kuriem tiks piešķirta konkrēta radiofrekvenču spektra daļa mobilo satelītsakaru pakalpojumu sniegšanai. Faktisku atļaujas piešķiršanu (radiofrekvenču spektra piešķiršanu) veiks katra dalībvalsts, ievērojot vairākus harmonizētus atļauju piešķiršanas nosacījumus. Saskaņā ar Kopienas tiesību aktiem dalībvalstis varēs papildus iekļaut īpašus nosacījumus jomās, kas nav harmonizētas ar lēmumu. |Tāpēc priekšlikums ir saskaņā ar subsidiaritātes principu. |Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. |331 | Ar priekšlikumu tiks radīts mehānisms atlases koordinēšanai un atsevišķu ar radiofrekvenču spektra izmantošanas tiesībām saistītu nosacījumu noteikšanai. Tas neskars dalībvalstu tiesības piešķirt atļaujas radiofrekvenču spektra izmantošanai vai izvirzīt īpašus nosacījumus attiecībā uz pakalpojumu sniegšanu jomās, kas nav harmonizētas. Dalībvalstis būs cieši iesaistītas atlases procedūras konkrēto elementu izstrādē. |332 | Finanšu izmaksas Kopienai būs minimālas, un pamatā tās attieksies tikai uz atlases procesa organizāciju un īstenošanu. Administratīvo slogu dalīs Komisija un dalībvalstis, kas arī turpmāk būs iesaistītas atlases procesā ar Komunikāciju komitejas starpniecību un vēlāk piešķirs atļaujas. Kopumā centralizētais atlases process aizstās daudzos atlases procesus dalībvalstīs, tāpēc tā rezultātā ir gaidāma ievērojama reglamentējošā sloga samazināšanās gan valsts iestādēm, gan pretendentiem. |Juridisko instrumentu izvēle |341 | Ierosinātais juridiskais instruments: cits. |342 | Citi instrumenti nebūtu piemēroti šādu iemeslu dēļ. Situācijas uzlabošanai nepieciešama efektīva un saistoša satelītsakaru operatoru atlases metode. Ar lēmumu izveido tā panākšanai atbilstošu mehānismu, kā arī uzliek dalībvalstīm atsevišķus pienākumus, kas izriet no satelītsakaru būtības. Direktīva nebūtu piemērots veids šāda mehānisma izveidei. Regula nav vajadzīga, jo priekšlikums skar tikai vienu atlases un atļauju piešķiršanas iniciatīvu. |IETEKME UZ BUDžETU |401 | Šā priekšlikuma īstenošanas izmaksas pamatā aprobežosies ar atlases procesa veikšanas izmaksām. |PAPILDU INFORMāCIJA |510 | Vienkāršošana |511 | Ar priekšlikumu nodrošina administratīvo procedūru vienkāršošanu (ES vai valstu) iestādēm un privātā sektora dalībniekiem. |513 | Koordinējot atlasi, tiks samazināts ar radiofrekvenču spektra piešķiršanu katrā dalībvalstī saistīto administratīvo procedūru slogs. Dalībvalstis sadarbosies Komunikāciju komitejā Komisijas vadībā. Administratīvo procedūru dublēšanās tiks ierobežota. |514 | Tā vietā, lai paļautos uz 27 dažādām valsts mēroga sistēmu atlases procedūrām, pretendenti varēs izmantot koordinētās procedūras radītās priekšrocības. Šādā veidā jau ir notikusi sabiedriskā apspriešana. |570 | Sīkāks priekšlikuma skaidrojums Lēmuma I sadaļā ir raksturots lēmuma mērķis un darbības joma un sniegtas definīcijas. Atlases procedūra ir izklāstīta II sadaļā. Operatorus izraugās ar salīdzinošas atlases procedūru, kuru organizē Komisija ar Komunikāciju komitejas palīdzību, ar iespēju vērsties pēc padoma pie ārējiem ekspertiem. Priekšlikumā ir izklāstīti procedūras galvenie elementi un kritēriji. III sadaļā ir noteikts, ka dalībvalstis piešķir atļaujas Komisijas izraudzītajiem uzņēmumiem. Tajā ir noteikti daži kopēji nosacījumi, kas jāiekļauj visās valstu piešķirtajās atļaujās. IV sadaļā ir iekļauti vispārējie un nobeiguma noteikumi, tostarp tādi, kas attiecas uz komiteju, kura rīkojas saskaņā ar konsultāciju un regulatīvo procedūru. Ierosinātais lēmums ir adresēts dalībvalstīm. |E-12335 |1.  2007/0174 (COD)PriekšlikumsEIROPAS PARLAMENTA UN PADOMES LĒMUMSpar sistēmu atlasi mobilo satelītsakaru pakalpojumu (MSP) nodrošināšanai un atļauju piešķiršanu šīm sistēmām(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 95. pantu,ņemot vērā Komisijas priekšlikumu[1],ņemot vērā Eiropas Ekonomikas un sociālo lietu komitejas atzinumu[2],ņemot vērā Reģionu komitejas atzinumu[3],saskaņā ar Līguma 251. pantā noteikto procedūru[4] ,tā kā:(1) Kā apstiprināts Padomes 2004. gada 3. decembra secinājumos, radiofrekvenču spektra efektīva un saskaņota izmantošana ir būtisks faktors elektronisko sakaru pakalpojumu attīstībā un veicina izaugsmi, konkurētspēju un nodarbinātību; jāvienkāršo piekļuve radiofrekvenču spektram, lai uzlabotu efektivitāti, veicinātu jauninājumus, kā arī nodrošinātu lielāku pielāgojamību lietotājiem un plašāku izvēli patērētājiem, vienlaikus ņemot vērā vispārējas intereses mērķus.(2) Eiropas Parlamenta 2007. gada 14. februāra Rezolūcijā 2006/2212 par ES politiku attiecībā uz radiofrekvenču spektru ir uzsvērta sakaru nozīme lauku un mazāk attīstītos reģionos, kuros platjoslas apraide, zemākas frekvences mobilie sakari un jaunās bezvadu tehnoloģijas sniegtu efektīvu risinājumu iespējas, lai panāktu vispārēju ES 27 dalībvalstu segumu visas teritorijas ilgtspējīgas attīstības perspektīvā[5]... Eiropas Parlaments atzīmēja arī, ka režīmi, saskaņā ar kuriem dalībvalstis sadala un izmanto radiofrekvenču spektru, ievērojami atšķiras un šīs atšķirības nopietni apgrūtina sekmīgu vienotā tirgus darbību.(3) Komisija 2007. gada 26. aprīļa paziņojumā par Eiropas kosmosa politiku[6] ir noteikusi arī mērķi veicināt novatorisku satelītsakaru pakalpojumu ieviešanu, jo īpaši palielinot pieprasījumu attālos un lauku reģionos, vienlaikus uzsverot nepieciešamību veikt satelītsakaru pakalpojumu un radiofrekvenču spektra licencēšanu visā Eiropā.(4) Eiropas Parlamenta un Padomes 2002. gada 7. marta Direktīvā 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (Pamatdirektīva)[7] ir izvirzīti mērķi veicināt radiofrekvenču un numuru resursu efektīvu izmantošanu un nodrošināt to efektīvu pārvaldību, likvidēt palikušos šķēršļus attiecīgo tīklu un pakalpojumu attīstībai, nodrošināt, ka nepastāv diskriminācija, un veicināt Eiropas tīklu izveidi un attīstību un pakalpojumu savstarpēju savietojamību visas Eiropas mērogā.(5) Ieviešot jaunas sistēmas, kas nodrošina mobilo satelītsakaru pakalpojumus (MSP), būtu iespējams sekmēt iekšējā tirgus attīstību un radīt lielāku konkurenci, palielinot visu Eiropu aptverošu pakalpojumu pieejamību un tiešo savienojamību, kā arī veicinot efektīvus ieguldījumus. MSP ir novatoriska alternatīva platforma, ar kuras palīdzību iespējams sniegt dažādus telesakaru un apraides/multiraides pakalpojumus visā Eiropā neatkarīgi no tiešo lietotāju atrašanās vietas, piemēram, ātrgaitas interneta/iekštīkla piekļuve, mobilā multivide un sabiedrības aizsardzība un palīdzība katastrofu gadījumā. Šie pakalpojumi varētu jo īpaši uzlabot lauku apvidu pārklājumu Kopienā, tādējādi novēršot „digitālplaisu” ģeogrāfiskā nozīmē, vienlaikus veicinot Eiropas informācijas un sakaru tehnoloģiju nozares konkurētspēju saskaņā ar atjaunotās Lisabonas stratēģijas mērķiem.(6) Satelītsakari pēc savas būtības darbojas pāri valstu robežām, un tāpēc uz tiem ir attiecināms drīzāk starptautisks vai reģionāls regulējums, nekā tikai valsts noteikts regulējums. Satelītsakaru pakalpojumi visas Eiropas mērogā ir svarīgs iekšējā tirgus elements un varētu sniegt ievērojamu ieguldījumu tādu Eiropas Savienības mērķu sasniegšanā kā platjoslas ģeogrāfiskā pārklājuma paplašināšana saskaņā ar iniciatīvu i2010[8]. Turpmākajos gados tiks radīti jauni mobilo satelītsakaru sistēmu pielietojuma veidi.(7) Komisijas 2007. gada 14. februāra Lēmumā 2007/98/EK par radiofrekvenču spektra harmonizētu izmantošanu 2 GHz frekvenču joslās mobilo satelītsakaru pakalpojumu sistēmu ieviešanai[9] ir noteikts, ka no 2007. gada 1. jūlija dalībvalstis darīs šīs frekvenču joslas pieejamas sistēmām, ar ko nodrošina mobilo satelītsakaru pakalpojumus Kopienā.(8) Radiofrekvenču spektra tehniskā pārvaldība, kas organizēta ar Eiropas Parlamenta un Padomes 2002. gada 7. marta Lēmumu 676/2002/EK par normatīvo bāzi radiofrekvenču spektra politikai Eiropas Kopienā (Radiofrekvenču spektra lēmums)[10] kopumā un ar Komisijas Lēmumu 2007/98/EK jo īpaši, neattiecas uz radiofrekvenču spektra piešķīruma un radiofrekvenču izmantošanas tiesību piešķiršanas kārtību.(9) Saskaņā ar pašreizējo ES regulējumu elektronisko sakaru jomā, izņemot 8. pantu Eiropas Parlamenta un Padomes 2002. gada 7. marta Direktīvā 2002/20/EK par elektronisko komunikāciju tīklu un pakalpojumu atļaušanu (Atļauju izsniegšanas direktīva)[11], mobilo satelītsakaru sistēmu operatoru atlase un atļauju piešķiršana tiem notiek valsts mērogā.(10) Starptautiskās elektrosakaru savienības ( ITU ) noteikumos paredzētas satelītu radiofrekvenču koordinācijas procedūras, kas ļauj kontrolēt kaitīgus traucējumus, bet neattiecas uz atlases vai atļauju piešķiršanas jautājumiem.(11) Lai novērstu situāciju, kad dalībvalstīs tiek pieņemti lēmumi, kas var izraisīt iekšējā tirgus sadrumstalotību un apdraudēt Pamatdirektīvas 8. pantā noteikto mērķu sasniegšanu, mobilo satelītsakaru sistēmu atlases kritēriji ir jāharmonizē, lai atlases procesa rezultātā visā Eiropā būtu pieejams viens un tas pats mobilo satelītsakaru pakalpojumu kopums. Lielie sākotnējie ieguldījumi, kas vajadzīgi mobilo satelītsakaru sistēmu izveidei, un ar to saistītie lielie tehnoloģiskie un finansiālie riski nosaka, ka šādu sistēmu ekonomiskās dzīvotspējas nodrošināšanai ir vajadzīgs apjomradīts ietaupījums, ko rada plašs ģeogrāfiskais pārklājums visas Eiropas mērogā.(12) Turklāt šādu pakalpojumu veiksmīgai uzsākšanai ir vajadzīga dalībvalstu reglamentējošās darbības koordinācija. Valstu atlases procedūru atšķirības varētu radīt iekšējā tirgus sadrumstalotību arī dēļ atlases kritēriju, tostarp kritēriju izvērtējuma, atšķirīgas piemērošanas vai arī tāpēc, ka atlases procedūras notiktu saskaņā ar dažādiem grafikiem. Rezultātā izvēlētos atšķirīgus veiksmīgos pretendentus, kas būtu pretrunā ar mobilo satelītsakaru pakalpojumu būtību, ko raksturo darbība visas Eiropas mērogā. Atšķirīgu mobilo satelītsakaru operatoru atlase dažādās dalībvalstīs varētu radīt sarežģītas situācijas attiecībā uz kaitīgiem traucējumiem vai pat liegt atlasē izraudzītajam operatoram sniegt pakalpojumus visas Eiropas mērogā, piemēram, ja dažādās dalībvalstīs operatoram tiek piešķirtas atšķirīgas radiofrekvences. Tāpēc papildus atlases kritēriju harmonizācijai jāveido kopējs atlases mehānisms, kas nodrošinās saskaņotu atlases rezultātu visās dalībvalstīs.(13) Atļauju piešķiršana izraudzītajiem mobilo satelītsakaru operatoriem ir saistīta ar attiecīgu nosacījumu izpildi, un tādējādi ir jāņem vērā plašais valsts noteikumu klāsts elektronisko sakaru jomā, tāpēc ar atļauju piešķiršanu saistītie jautājumi ir jārisina dalībvalstu kompetentajām iestādēm. Tomēr, lai dažādu dalībvalstu pieeja atļauju piešķiršanai būtu saskaņota, Kopienas mērogā jāizstrādā noteikumi par radiofrekvenču spektra sinhronizētu piešķīrumu un saskaņotiem atļauju piešķiršanas nosacījumiem, neskarot ar Kopienas tiesību aktiem saderīgus īpašus valsts nosacījumus.(14) Ņemot vērā salīdzinoši ilgo laiku un sarežģītos tehniskās izstrādes posmus, ko prasa satelītsakaru pakalpojumu uzsākšana, atlases procedūras ietvaros jāvērtē sasniegumi mobilo satelītsakaru sistēmu tehniskās izstrādes un komercattīstības jomā.(15) Sagaidāms, ka fiksētās vietās tiks izmantoti uz zemes izvietoti papildu komponenti, lai uzlabotu mobilo satelītsakaru pakalpojumu pieejamību zonās, kurās nevar nodrošināt pienācīgi kvalitatīvus sakarus ar vienu vai vairākām izplatījuma stacijām. Tāpēc atļauju piešķiršana šādiem uz zemes izvietotiem papildu komponentiem galvenokārt pamatosies uz nosacījumiem, kas saistīti ar vietējiem apstākļiem. Tāpēc to atlase jāveic un tiem atļaujas jāpiešķir valsts mērogā, ievērojot Kopienas tiesību aktos paredzētos nosacījumus.(16) Pieejamais radiofrekvenču spektra apjoms ir ierobežots, tāpēc noteikti jāierobežo arī uzņēmumu skaits, kurus var izraudzīties atlasē un kuriem var piešķirt atļauju. Tomēr, ja atlases procesā noskaidrojas, ka radiofrekvenču spektra apjoms ir pietiekams, tad jāpiemēro vienkāršota atlases procedūra, saskaņā ar kuru atlasē izraudzītajiem mobilo satelītsakaru operatoriem tiek noteiktas obligātās prasības, kas kā nosacījumi tiek iekļautas atļaujā.(17) Kaut arī radiofrekvenču spektra izmantošanas uzraudzība, pārraugot atlasē izraudzītos mobilo satelītsakaru operatorus, kam ir piešķirtas atļaujas, un jebkuri nepieciešamie izpildes pasākumi tiek veikti valstu līmenī, Komisijai arī turpmāk jādod iespēja noteikt koordinētās uzraudzības un/vai izpildes procedūras kārtību.(18) Pasākumi, kas vajadzīgi šā lēmuma īstenošanai, ir jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[12].(19) Ierosinātās rīcības mērķi, proti, izveidot saskaņotus pamatnoteikumus mobilo satelītsakaru sistēmu operatoru atlasei un atļauju piešķiršanai tiem, dalībvalstis nevar pilnībā sasniegt, un minētās rīcības apjoma un ietekmes dēļ šo mērķi labāk var sasniegt Kopienas līmenī, tādējādi Kopiena var pieņemt pasākumus saskaņā ar subsidiaritātes principu atbilstīgi Līguma 5. pantam. Saskaņā ar minētajā pantā noteikto proporcionalitātes principu šis lēmums nepārsniedz šā mērķa sasniegšanai nepieciešamo,IR PIEŅĒMUŠI ŠO LĒMUMU.I SADAĻAMĒRĶIS, DARBĪBAS JOMA UN DEFINĪCIJAS1. PANTS. MēRķIS UN DARBīBAS JOMA1. Šā lēmuma mērķis ir izveidot Kopienas procedūru kopīgai mobilo satelītsakaru sistēmu operatoru atlasei, kā arī noteikt dalībvalstīm saskaņotus atļauju piešķiršanas noteikumus atlasē izraudzītajiem operatoriem radiofrekvenču spektra izmantošanai mobilo satelītsakaru sistēmu darbības nodrošināšanai, lai veidotu konkurētspējīgu mobilo satelītsakaru pakalpojumu iekšējo tirgu Kopienā.2. Mobilo satelītsakaru sistēmu operatoru atlase notiek, piemērojot Kopienas procedūru, saskaņā ar II sadaļas noteikumiem.3. Atļaujas atlasē izraudzītajiem mobilo satelītsakaru sistēmu operatoriem piešķir dalībvalstis saskaņā ar III sadaļas noteikumiem.4. Atļaujas operatoriem, kuru darbība saistīta ar mobilo satelītsakaru sistēmu uz zemes izvietotiem papildu komponentiem, piešķir dalībvalstis saskaņā ar III sadaļas noteikumiem.5. Šis lēmums attiecas uz 2 GHz frekvenču joslu, kas ietver radiofrekvenču spektru 1980-2010 MHz sakariem „zeme – izplatījums” un 2170-2200 MHz sakariem „izplatījums – zeme”, saskaņā ar Lēmumu 2007/98/EK.2. pants. Definīcijas1. Šajā lēmumā piemēro Direktīvā 2002/21/EK un Direktīvā 2002/20/EK noteiktās definīcijas.2. Piemēro arī šādas definīcijas:a) „mobilo satelītsakaru sistēmas” ir tīkli un ar tiem saistītās iekārtas, kas var nodrošināt radiosakaru pakalpojumus starp mobilo zemes staciju un vienu vai vairākām izplatījuma stacijām vai starp mobilajām zemes stacijām ar vienas vai vairāku izplatījuma staciju palīdzību, vai starp mobilo zemes staciju un vienu vai vairākām uz zemes izvietotām papildu stacijām, ko izmanto fiksētās vietās. Šāda sistēmā ietver vismaz vienu izplatījuma staciju;b) mobilo satelītsakaru sistēmu „uz zemes izvietoti papildu komponenti” ir uz zemes izvietotas stacijas, ko izmanto fiksētās vietās, lai uzlabotu mobilo satelītsakaru pakalpojumu pieejamību zonās, kurās nevar nodrošināt pienācīgi kvalitatīvus sakarus ar vienu vai vairākām izplatījuma stacijām.II SADAĻAATLASES PROCEDŪRA3. PANTS. SALīDZINOšāS ATLASES PROCEDūRA1. Mobilo satelītsakaru sistēmu operatoru atlasei Komisija organizē salīdzinošās atlases procedūru. Komisijai palīdz Komunikāciju komiteja saskaņā ar 10. pantu.2. Procedūras mērķis ir bez liekas kavēšanās darīt iespējamu 2 GHz frekvenču joslas izmantošanu, dodot pretendentiem godīgu un nediskriminējošu iespēju piedalīties salīdzinošās atlases procedūrā.3. Komisija saskaņā ar 10. panta 2. punktā minēto kārtību nosaka:a) frekvenču joslas;b) izraudzītajiem pretendentiem piešķiramo radiofrekvenču spektra apjomu;c) sīki izstrādātas salīdzinošās atlases procedūras prasības;d) pieteikumos iekļaujamās ziņas un dokumentus;e) nosacījumus, saskaņā ar kuriem var izpaust ziņas par pieteikumiem.Aicinājumu iesniegt pieteikumus un jebkuras sīki izstrādātas prasības saskaņā ar šo punktu publicē Eiropas Savienības Oficiālajā Vēstnesī .4. Komisija var lūgt neatkarīgu ekspertu konsultācijas un palīdzību, lai analizētu un/vai novērtētu pieteikumus. Šādus neatkarīgus ekspertus izraugās, pamatojoties uz viņu kompetenci un neatkarību un objektivitāti augstā līmenī.4. pants. Pieteikumu pieņemamība1. Pieteikumus var pieņemt, ja ir izpildīti šādi nosacījumi:a) pretendents ir reģistrēts Kopienā;b) pieteikumā ir norādīts pieprasītais radiofrekvenču spektra apjoms un ietverts paziņojums un pierādījumi par nepieciešamo starpposma uzdevumu izpildi un atbilstību atlases kritērijiem, kā arī citas ziņas un dokumenti.2. Pieteikumus iesniedz Komisijai.3. Komisija lemj par to, vai pieteikumi ir pieņemami. Jebkurš Komisijas lēmums par to, ka pieteikums nav pieņemams, tiek pieņemts saskaņā ar 10. panta 2. punktā minēto kārtību.4. Komisija nekavējoties informē pretendentus par to, vai to iesniegtie pieteikumi tiek uzskatīti par pieņemamiem, un publicē pieņemamo pretendentu sarakstu. Komisija var lūgt pretendentiem sniegt papildu informāciju konkrētā laika posmā, kas ilgst no 5 līdz 20 darba dienām. Ja norādītajā laika posmā šāda informācija netiek sniegta, pieteikumu uzskata par nepieņemamu.5. pants. Pirmais atlases posms1. Komisija 40 darba dienu laikā pēc pieņemamo pretendentu saraksta publicēšanas novērtē, vai pretendenti ir pierādījuši, ka to mobilo satelītsakaru sistēmas atbilst vajadzīgajam tehniskās un komerciālās attīstības līmenim. Šāds novērtējums pamatojas uz šā lēmuma pielikumā minēto starpposma uzdevumu izpildi. Šos starpposma uzdevumus Komisija nosaka sīkāk saskaņā ar 10. panta 2. punktā minēto kārtību. Šajā atlases posmā ņem vērā piedāvāto mobilo satelītsakaru sistēmu uzticamību un dzīvotspēju.2. Ja atbilstošo pretendentu, kas atstāti sarakstā saskaņā ar šā panta 1. punktu, kopējais pieprasītais radiofrekvenču spektra apjoms nepārsniedz pieejamo radiofrekvenču spektra apjomu, kas noteikts saskaņā ar 3. panta 3. punktu, Komisija saskaņā ar 10. panta 3. punktā minēto kārtību izlemj, ka izraudzīti tiek visi atbilstošie pretendenti, un nosaka attiecīgās frekvences, kuras katram no atlasē izraudzītajiem pretendentiem ir atļauts izmantot katrā dalībvalstī mobilo satelītsakaru sistēmu darbības nodrošināšanai saskaņā ar III sadaļu.3. Komisija nekavējoties informē pretendentus par to, vai to pieteikumi ir atzīti par atbilstīgiem izskatīšanai otrajā atlases posmā vai arī ir izraudzīti atlasē saskaņā ar 2. punktu. Komisija publicē atbilstošo vai atlasē izraudzīto pretendentu sarakstu.4. Ja atbilstošu pretendentu nav vai ja pēc pirmā atlases posma radiofrekvenču spektrs 2 GHz joslā vēl ir pieejams, Komisija saskaņā ar 10. panta 3. punktā minēto kārtību var izlemt, ka tiks organizēta jauna atlases procedūra.6. pants. Otrais atlases posms1. Ja atbilstošo pretendentu, kas noteikti pirmajā atlases posmā, kopējais pieprasītais radiofrekvenču spektra apjoms pārsniedz pieejamo radiofrekvenču spektra apjomu, kas noteikts saskaņā ar 3. panta 3. punktu, Komisija izraugās atbilstošos pretendentus saskaņā ar šādiem kritērijiem:a) patērētājiem sniegtās un ar konkurētspēju saistītās priekšrocības;b) radiofrekvenču spektra izmantošanas efektivitāte;c) ģeogrāfisks pārklājums visas ES mērogā;d) sabiedriskās politikas mērķi.2. Sīki izstrādātās prasības katram atlases kritērijam Komisija nosaka saskaņā ar 10. panta 2. punktā minēto kārtību. Šajā atlases posmā ņem vērā piedāvāto mobilo satelītsakaru sistēmu uzticamību un dzīvotspēju.3. Komisija 80 darba dienu laikā pēc pirmajā atlases posmā noteikto atbilstošo pretendentu saraksta publicēšanas saskaņā ar 10. panta 3. punktā minēto kārtību pieņem lēmumu par pretendentu izraudzīšanu. Lēmumā tiek noteikti atlasē izraudzītie pretendenti, kā arī frekvences, kuras izraudzītajiem pretendentiem ir atļauts izmantot katrā dalībvalstī mobilo satelītsakaru sistēmu darbības nodrošināšanai saskaņā ar III sadaļu.III SADAĻAATĻAUJU PIEŠĶIRŠANA7. PANTS. ATļAUJU PIEšķIRšANA ATLASē IZRAUDZīTAJIEM PRETENDENTIEM1. Dalībvalstis, kuru pārklājumu paredzēts nodrošināt, izmantojot atlasē izraudzītā pretendenta sistēmu, nodrošina, ka to kompetentās iestādes šādam pretendentam piešķir visas tiesības izmantot konkrētās radiofrekvences, kas norādītas saskaņā ar 5. panta 2. punktu vai 6. panta 3. punktu pieņemtajā Komisijas lēmumā, un visas mobilo satelītsakaru sistēmas darbības nodrošināšanai vajadzīgās atļaujas. Komisijas lēmumā nosaka tiesību piešķiršanas un atļauju piešķiršanas termiņu.2. Šā panta 1. punktā minētās tiesības piešķir ar šādiem kopīgiem nosacījumiem:a) pretendenti izmanto piešķirto radiofrekvenču spektru mobilo satelītsakaru sistēmu nodrošināšanai;b) pretendenti izpilda šā lēmuma pielikumā noteiktos starpposma uzdevumus līdz Komisijas noteiktajiem termiņiem saskaņā ar 10. panta 2. punktā minēto kārtību;c) saskaņā ar 5. panta 2. punktu izraudzītie pretendenti atbilst obligātajām prasībām par patērētājiem sniegtajām un ar konkurētspēju saistītajām priekšrocībām, radiofrekvenču spektra izmantošanas efektivitāti, ģeogrāfisko pārklājumu visas Eiropas mērogā un sabiedriskās politikas mērķiem, kā tās sīki izstrādājusi Komisija saskaņā ar 10. panta 2. punktā minēto kārtību;d) pretendenti iesniedz dalībvalstu kompetentajām iestādēm gada ziņojumu, kurā sīki raksturots mobilo satelītsakaru sistēmas attīstības stāvoklis;e) pretendenti izpilda visas saistības, ko tie uzņēmušies salīdzinošās atlases procedūrā;f) izmantošanas tiesības un atļaujas piešķir laika posmam, ko noteikusi Komisija saskaņā ar 10. panta 2. punktā minēto kārtību.8. pants. Uz zemes izvietoti papildu komponenti1. Dalībvalstis nodrošina, ka to kompetentās iestādes pēc pieprasījuma saņemšanas piešķir pretendentiem, kas atlasē izraudzīti saskaņā ar II sadaļu un kam atļauts izmantot radiofrekvenču spektru saskaņā ar 7. pantu, visas vajadzīgās atļaujas, lai savā teritorijā nodrošinātu mobilo satelītsakaru sistēmu uz zemes izvietotu papildu komponentu darbību.2. Dalībvalstis neveic mobilo satelītsakaru sistēmu uz zemes izvietotu papildu komponentu operatoru atlasi, kā arī nepiešķir tiem atļaujas, pirms ar Komisijas lēmumu, kas pieņemts saskaņā ar 5. panta 2. punktu vai 6. panta 3. punktu, nav noslēgta II sadaļā noteiktā atlases procedūra. Tas neskar 2 GHz radiofrekvenču joslas izmantošanu tādu sistēmu darbībai, kuras nenodrošina mobilo satelītsakaru pakalpojumus saskaņā ar Lēmumu 2007/98/EK.3. Jebkuru valsts atļauju mobilo satelītsakaru sistēmu uz zemes izvietotu papildu komponentu darbības nodrošināšanai 2 GHz frekvenču joslā piešķir, ja izpildīti šādi kopīgie nosacījumi:a) operatori izmanto piešķirto radiofrekvenču spektru mobilo satelītsakaru sistēmu uz zemes izvietotu papildu komponentu darbības nodrošināšanai;b) uz zemes izvietoti papildu komponenti ir mobilo satelītsakaru sistēmas neatņemama daļa, un tos kontrolē satelīta resursu un tīkla pārvaldības mehānisms; tie izmanto to pašu pārraides virzienu un tās pašas frekvenču joslu daļas kā ar tiem saistītie satelīta komponenti un nepalielina ar tiem saistītās mobilo satelītsakaru sistēmas radiofrekvenču spektra prasības;c) ja pārstāj darboties attiecīgās mobilo satelītsakaru sistēmas satelīta komponents, uz zemes izvietoto papildu komponentu patstāvīga darbība nepārsniedz 18 mēnešus;d) izmantošanas tiesības un atļaujas piešķir laika posmam, ko noteikusi Komisija saskaņā ar 10. panta 2. punktā minēto kārtību.9. pants. Uzraudzība un izpilde1. Operatori, kuriem piešķirta atļauja, ir atbildīgi par visu ar atļaujām saistīto nosacījumu izpildi un par visām ar atļaujām un/vai izmantošanu saistītām maksām un citiem maksājumiem, kā prasīts saskaņā ar dalībvalstu tiesību aktiem.2. Dalībvalstis uzrauga, kā operatori, kuriem piešķirta atļauja, nodrošina atbilstību to valsts iestāžu piešķirto atļauju nosacījumiem, un katru gadu informē Komisiju par šīs uzraudzības rezultātiem.3. Komisija saskaņā ar 10. panta 2. punktā minēto kārtību sīki izstrādā attiecīgus noteikumus koordinētām uzraudzības un/vai izpildes procedūrām, tostarp koordinētai atļaujas apturēšanai vai anulēšanai, jo īpaši par 7. panta 2. punktā noteikto kopīgo nosacījumu pārkāpumiem.IV SADAĻAVISPĀRĪGIE UN NOBEIGUMA NOTEIKUMI10. PANTS. KOMITEJA1. Komisijai palīdz Komunikāciju komiteja, kas izveidota saskaņā ar Direktīvas 2002/21/EK 22. pantu.2. Ja ir atsauce uz šo punktu, piemēro Lēmuma 1999/468/EK 3. un 7. pantu, ņemot vērā tā 8. panta noteikumus.3. Ja ir atsauce uz šo punktu, piemēro Lēmuma 1999/468/EK 5. un 7. pantu, ņemot vērā tā 8. panta noteikumus. Lēmuma 1999/468/EK 5. panta 6. punktā paredzētais laika posms ir viens mēnesis.11. pants. Stāšanās spēkāŠis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī .12. pants. AdresātiŠis lēmums ir adresēts dalībvalstīm.Briselē,Eiropas Parlamenta vārdā —priekšsēdētājsPadomes vārdā —priekšsēdētājsPIELIKUMS STARPPOSMA UZDEVUMI1. Koordinācijas pieprasījuma iesniegšana Starptautiskajai elektrosakaru savienībai ( ITU )2. Satelītu ražošana3. Kritiskas projekta pārskatīšanas pabeigšana4. Nolīgums par satelītu palaišanu5. Vārtejas Zemes stacijas6. Satelītu saslēgšana7. Satelītu palaišana8. Radiofrekvenču koordinācija9. Satelītsakaru pakalpojumu sniegšana ES dalībvalstu teritorijāTIESĪBU AKTA FINANŠU PĀRSKATS1. PRIEKŠLIKUMA NOSAUKUMSSistēmu atlase mobilo satelītsakaru pakalpojumu (MSP) nodrošināšanai un atļauju piešķiršana šīm sistēmām2. ABM/ABB (BUDŽETA LĪDZEKĻU VADĪBA VAI SADALE PA DARBĪBAS JOMĀM)Attiecīgās politikas jomas un saistītās darbības:Informācijas sabiedrība, i2010 – elektronisko sakaru politika un tīkla drošība3. BUDŽETA POZĪCIJAS3.1. Budžeta pozīcijas (darbības pozīcijas un atbilstīgā tehniskā un administratīvā atbalsta pozīcijas ( ex BA pozīcijas)), norādot nosaukumu090201: Kopienas politikas definēšana un īstenošana elektronisko sakaru jomā;09010401: Kopienas politikas definēšana un īstenošana elektronisko sakaru jomā – administratīvās pārvaldības izdevumi.3.2. Darbības un finansiālās ietekmes ilgumsParedzētais finansiālās ietekmes ilgums – 2008. gads.3.3. Budžeta informācijaBudžeta pozīcija | Izdevumu veids | Jauns | EBTA iemaksa | Kandidātvalstu iemaksas | Finanšu plāna pozīcija |BGUE+B2008. gads -090201 | Oblig. | Dif.[13] | NĒ | NĒ | NĒ | Nr. [1A...] |4. RESURSU KOPSAVILKUMS4.1. Finanšu resursi4.1.1. Saistību apropriāciju (SA) un maksājumu apropriāciju (MA) kopsavilkumsmiljonos EUR (3 zīmes aiz komata)Izdevumu veids | Iedaļa Nr. | 2008. gads | 2009. gads | 2010. gads | 2011. gads | 2012. gads | 2013.un turpmākie gadi | Kopā |Darbības izdevumi[14] |Saistību apropriācijas (SA) | 8.1. | a | 0,05 | - | - | - | - | - | 0,05 |Maksājumu apropriācijas (MA) | b | 0,05 | - | - | - | - | - | 0,05 |Pamatsummā ietvertie administratīvie izdevumi[15] |Tehniskais un administratīvais atbalsts (nedif.) | 8.2.4. | c | 0,064 | - | - | - | - | - | 0,064 |PAMATSUMMAS KOPAPJOMS |Saistību apropriācijas (SA) | a+c | 0,114 |Maksājumu apropriācijas (MA) | b+c | 0,114 |Pamatsummā neietvertie administratīvie izdevumi[16] |Cilvēkresursu izmaksas un saistītie izdevumi (nedif.) | 8.2.5. | d | 0,234 | - | - | - | - | - | 0,234 |Pamatsummā neietvertās administratīvās izmaksas, izņemot cilvēkresursu izmaksas un saistītos izdevumus (nedif.) | 8.2.6. | e | 0,002 | - | - | - | - | - | 0,002 |Kopējās orientējošās izmaksas |KOPĀ — SA, ieskaitot cilvēkresursu izmaksas | a+c+d+e | 0,35 |KOPĀ — MA, ieskaitot cilvēkresursu izmaksas | b+c+d+e | 0,35 |Ziņas par līdzfinansējumuNepiemēro.4.1.2. Saderība ar finanšu plānojumu( Priekšlikums ir saderīgs ar pašreizējo finanšu plānojumu.( Pieņemot priekšlikumu, jāpārplāno attiecīgā pozīcija finanšu plānā.( Pieņemot priekšlikumu, var būt jāpiemēro Iestāžu nolīguma noteikumi[17] (par elastības fondu vai finanšu plāna pārskatīšanu).4.1.3. Finansiālā ietekme uz ieņēmumiem( Priekšlikums finansiāli neietekmē ieņēmumus.( Priekšlikumam ir finansiāla ietekme uz ieņēmumiem, un tā ir šāda:miljonos EUR (1 zīme aiz komata)Pirms darbības [Gads n-1] | Pēc darbības |Kopā – cilvēkresursi | 2 | - | - | - | - | - |5. RAKSTUROJUMS UN MĒRĶI5.1. Īstermiņa vai ilgtermiņa vajadzībasĪstermiņa vajadzības: mobilo satelītsakaru sistēmu operatoru atlase un atļauju piešķiršana pakalpojumu sniegšanai visas Eiropas mērogā; ilgtermiņa vajadzības: visas Eiropas mēroga mobilo satelītsakaru pakalpojumu faktiska pieejamība.5.2. Pievienotā vērtība, ko rada Kopienas iesaistīšanās, priekšlikuma saskanība ar citiem finanšu instrumentiem un iespējamā sinerģijaKopienas iesaistīšanās nodrošinās saskaņotu atlases rezultātu visā Kopienā, kā arī novērsīs iekšējā tirgus sadrumstalotību.5.3. Priekšlikuma mērķi, sagaidāmie rezultāti un atbilstīgie ABM rādītājiSagaidāms, ka priekšlikums, veicinot visas Eiropas mēroga mobilo satelītsakaru pakalpojumu attīstību, sekmēs platjoslas ģeogrāfiskā pārklājuma paplašināšanos atbilstoši iniciatīvai i2010, kā arī Eiropas informācijas un sakaru tehnoloģiju nozaru lielāku konkurētspēju atbilstoši atjaunotās Lisabonas stratēģijas mērķiem.Galvenie sagaidāmie rezultāti ir šādi:1) aptuveni 2-3 mobilo satelītsakaru sistēmu operatoru atlase un atļauju piešķiršana tiem visas Eiropas mēroga pakalpojumu sniegšanai, izmantojot 2 GHz radiofrekvenču spektru, 2008. gada beigās – 2009. gada sākumā;2) visas Eiropas mēroga mobilo satelītsakaru pakalpojumu, tostarp ātrgaitas interneta piekļuves, mobilās multivides, sabiedrības aizsardzības un palīdzības katastrofu gadījumā, sniegšana Eiropas patērētājiem un uzņēmumiem, sākot no aptuveni 2011. gada.5.4. Īstenošanas metode (orientējoši)( Pārvalda centralizēti( Pārvaldību īsteno tieši, to veic Komisija( Pārvaldību īsteno netieši, atbildību deleģējot( izpildaģentūrām( Kopienu izveidotām iestādēm Finanšu regulas 185. panta nozīmē( dalībvalstu publiskā sektora iestādēm vai tām struktūrām, kuras pilda publisko pasūtījumu( Pārvalda dalīti vai decentralizēti( kopā ar dalībvalstīm( kopā ar trešām valstīm( Pārvalda kopā ar starptautiskām organizācijām (precizēt)Piezīmes:Mobilo satelītsakaru sistēmu operatorus atlasē izraudzīsies Komisija, izmantojot komitoloģijas procedūras un vajadzības gadījumā – neatkarīgu ekspertu palīdzību.Atlasē izraudzītajiem mobilo satelītsakaru sistēmu operatoriem atļaujas piešķirs dalībvalstu kompetentās iestādes.6. UZRAUDZĪBA UN NOVĒRTĒŠANA6.1. Uzraudzības sistēmaPriekšlikumā ir noteikts, ka dalībvalstu kompetentās iestādes regulāri uzrauga, vai mobilo satelītsakaru sistēmu operatori, kuriem piešķirta atļauja, ievēro atļaujas nosacījumus, tostarp pilnībā funkcionējošu sistēmu izveidi. Šādas uzraudzības rezultātā apkopoto informāciju iesniedz Komisijai.6.2. Novērtēšana6.2.1. Provizoriskais novērtējumsNepiemēro.6.2.2. Pasākumi, kas veikti pēc starpposma novērtējuma vai retrospektīvā novērtējuma (ņemot vērā līdzšinējo pieredzi )Nepiemēro.6.2.3. Turpmākās vērtēšanas noteikumi un periodiskumsVērtēšana ir paredzēta pēc tam, kad ir pabeigta mobilo satelītsakaru sistēmu operatoru atlase un tiem ir izsniegtas atļaujas.7. Krāpšanas apkarošanas pasākumiKomisija izraugās neatkarīgus ekspertus, izmantojot pārredzamas procedūras.8. ZIŅAS PAR RESURSIEM8.1. Priekšlikuma mērķi un to sasniegšanas izmaksasIzmaksas ir aprēķinātas, pamatojoties uz to, ka Komisija ieceļ atlases komiteju, kurā ietilpst pieci eksperti, kas strādā Briselē divus 5 dienu ilgus laika posmus (ceļa izdevumu kompensācija vienam ekspertam ir EUR 520 par katru laika posmu, dienas nauda vienam ekspertam ir EUR 200, un darba samaksa vienam ekspertam ir EUR 700 dienā).Saistību apropriācijas miljonos EUR (3 zīmes aiz komata)2008. gads | 2009. gads | 2010. gads | 2011. gads | 2012. gads | 2013. gads |Ierēdņi vai pagaidu darbinieki[20] (09 01 01) | A*/AD | 1 | - | - | - | - | - |B*, C*/AST | 1 | - | - | - | - | - |Personāls, ko finansē[21] atbilstoši 09 01 02. pantam | - | - | - | - | - | - |Pārējais personāls ko finansē[22] atbilstoši 09 01 04/05. pantam | - | - | - | - | - | - |KOPĀ | 2 | - | - | - | - | - |8.2.2. No darbības izrietošie uzdevumiSekretariāta, analītiskais, dokumentu izstrādes un cita veida atbalsts visā mobilo satelītsakaru sistēmu operatoru atlases procesa gaitā.8.2.3. Cilvēkresursu plānošana (štatā)( Amata vietas, kas patlaban iedalītas programmas pārvaldības vajadzībām, jāaizstāj ar citām vai jāpagarina termiņš, uz kādu tās iedalītas( Amata vietas iedalītas saskaņā ar gada stratēģiskās plānošanas (GSP) un provizoriskā budžeta projekta (PBP) procedūru gadam n( Amata vietas jāpieprasa nākamajā GSP/PBP procedūras ciklā( Amata vietas jāiedala, pārgrupējot resursus attiecīgajā dienestā (iekšējā pārgrupēšana)( Amata vietas nepieciešamas gadā n, bet nav iedalītas saskaņā ar GSP/PBP procedūru attiecīgajam gadam8.2.4. Citi pamatsummā ietvertie administratīvie izdevumi ( 09 01 04/05 – administratīvās pārvaldes izdevumi )Citi administratīvie izdevumi ir aprēķināti, pamatojoties uz četrām (vienu dienu ilgām) Komunikāciju komitejas vai Komunikāciju komitejas pilnvarotas darba grupas sanāksmēm (pieņemot, ka ceļa izdevumu atmaksa būs aptuveni EUR 16 000 par sanāksmi).miljonos EUR (3 zīmes aiz komata)Budžeta pozīcija 090201: Kopienas politikas definēšana un īstenošana elektronisko sakaru jomā | 2008. gads | 2009. gads | 2010. gads | 2011. gads | 2012. gads | 2013. gads un turpmākie gadi | KOPĀ |Cita veida tehniskais un administratīvais atbalsts | - | - | - | - | - | - | - |- iekšējais (intra muros) | 0,064 | - | - | - | - | - | 0,064 |- ārējais (extra muros) | - | - | - | - | - | - | - |Tehniskais un administratīvais atbalsts (kopā) | 0,064 | - | - | - | - | - | 0,064 |8.2.5. Cilvēkresursu izmaksas un saistītie izdevumi, kas nav ietverti pamatsummāmiljonos EUR (3 zīmes aiz komata)Cilvēkresursu veids | 2008. gads | 2009. gads | 2010. gads | 2011. gads | 2012. gads | 2013. gads un turpmākie gadi |Ierēdņi un pagaidu darbinieki (09 01 01) | 0,234 | - | - | - | - | - |Personāls, ko finansē atbilstīgi 09 01 02. pantam (palīgpersonāls, valsts norīkotie eksperti, līgumpersonāls u.c.) (norādīt budžeta pozīciju) | - | - | - | - | - | - |Kopā — cilvēkresursu izmaksas un saistītie izdevumi (NAV ietverti pamatsummā) | 0,234 | - | - | - | - | - |8.2.6. Citi administratīvie izdevumi, kas nav ietverti pamatsummāCiti administratīvie izdevumi ir aprēķināti, pamatojoties uz četrām (vienu dienu ilgām) Komunikāciju komitejas vai Komunikāciju komitejas pilnvarotas darba grupas sanāksmēm (pieņemot, ka pusdienas maksās aptuveni EUR 500 par sanāksmi).miljonos EUR (3 zīmes aiz komata) |2008. gads | 2009. gads | 2010. gads | 2011. gads | 2012. gads | 2013. gads un turpmākie gadi | KOPĀ |09 01 02 11 01 – Komandējumi | - | - | - | - | - | - | - |09 01 02 11 02 – Sanāksmes un konferences | - | - | - | - | - | - | - |09 01 02 11 03 – Komitejas[24] Sakaru komiteja | 0,002 | - | - | - | - | - | 0,002 |09 01 02 11 04 – Pētījumi un konsultēšanās | - | - | - | - | - | - | - |09 01 02 11 05 – Informācijas sistēmas | - | - | - | - | - | - | - |2. Citi pārvaldības izdevumi (kopā) (09 01 02 11) | 0,002 | - | - | - | - | - | 0,002 |3. Citi administratīva rakstura izdevumi (precizēt, norādot budžeta pozīciju) | - | - | - | - | - | - | - |Administratīvie izdevumi kopā, izņemot cilvēkresursu un saistītās izmaksas (NAV ietverti pamatsummā) | 0,002 | - | - | - | - | - | 0,002 |[1] OV C , , lpp.[2] OV C , , lpp.[3] OV C , , lpp.[4] OV C , , lpp.[5] Rezolūcijas 15. punkts.[6] COM(2007) 212.[7] OV L 108, 24.4.2002., 33.lpp. Direktīvā grozījumi izdarīti ar Regulu (EK) Nr. 717/2007 (OV L 171, 29.6.2007., 32. lpp.)[8] COM(2005) 229, Komisijas paziņojums Padomei, Eiropas Parlamentam, Eiropas Ekonomikas un sociālo lietu komitejai un Reģionu komitejai „i2010 — Eiropas informācijas sabiedrība izaugsmei un nodarbinātībai”, 1.6.2005.[9] OV L 43, 15.2.2007., 32. lpp.[10] OV L 108, 24.4.2002., 1. lpp.[11] OV L 108, 24.4.2002., 21. lpp.[12] OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.)[13] Diferencētās apropriācijas.[14] Izdevumi, kas nav ietverti attiecīgās xx. sadaļas xx 01. nodaļā.[15] Izdevumi, kas ietverti xx. sadaļas xx 01 04. pantā.[16] Izdevumi, kas ietverti xx 01. nodaļā, izņemot xx 01 04. vai xx 01 05. pantu.[17] Skatīt Iestāžu nolīguma 19. un 24. punktu.[18] Vajadzības gadījumā (ja darbības ilgums pārsniedz 6 gadus) pievienot papildu slejas.[19] Saskaņā ar aprakstu 5.3. punktā.[20] Atbilstīgās izmaksas NAV ietvertas pamatsummā.[21] Atbilstīgās izmaksas NAV ietvertas pamatsummā.[22] Atbilstīgās izmaksas ir ietvertas pamatsummā.[23] Norādīt katrai izpildaģentūrai atbilstīgo tiesību akta finanšu pārskatu.[24] Precizēt komitejas veidu un grupu, pie kuras tā pieder.